NaiveNeuron/SloPal huggingface dataset:
Dostál, Ondrej, poslanec NR SR (2023-06-14):
Pán poslanec Kyselica, vo vašom vystúpení ma zaujala taká jemná kritika na adresu tých troch návrhov na skrátené legislatívne konanie, s ktorými prichádza nová vláda. Povedali ste, že predchádzajúce vlády boli za to kritizované a však áno, vo viacerých prípadoch tam boli aj dôvody súvisiace či už s pandémiou alebo, alebo s vojnou na Ukrajine, alebo s energetickou krízou a podobne. Ja by som len si dovolil upozorniť, že vláda bola vymenovaná 15. mája a posledný termín na predkladanie návrhov zákona, ktoré môžu byť prerokované inak ako v skrátenom legislatívnom konaní, uplynul 14. apríla, čiže mesiac pred tým, ako bola vymenovaná nová vláda. Čiže ak chce dať vláda Ľudovíta Ódora do Národnej rady akýkoľvek návrh, tak nemôže to urobiť inak ako skrátenom legislatívnom konaní. A v prípade tých troch návrhov ide vo všetkých troch prípadoch o to, že Slovenská republika netransponovala alebo zle transponovala smernice, teda sme neprebrali do nášho právneho poriadku právo Európskej únie. V jednom prípade tam už existuje oznámenie, že Európska komisia sa obráti na Európsky súdny dvor, v druhom prípade už bola podaná žaloba a v treťom prípade už existuje rozsudok. Takže vo všetkých troch prípadoch ide o to, že Slovenská republika si neplní svoje záväzky vyplývajúce z členstva v Európskej únii a keď urýchlene nebudú zmenené tie zákony, tak budeme čeliť penále a pokutám, ktoré z toho, z toho vyplývajú, takže skôr by to mohla byť výčitka voči tej predchádzajúcej vláde alebo predchádzajúcim vládam, že sme to nespravili už skôr. Táto vláda nemá inú možnosť ako dať tie návrhy v skrátenom legislatívnom konaní.
Grendel, Gábor, podpredseda NR SR (2021-05-12):
Teraz vystúpi v rozprave pán poslanec Erik Tomáš ako navrhovateľ. Nech sa páči.
Pellegrini, Peter, predseda NR SR (2015-03-17):
Ďakujem pekne. Poprosím teraz pána poslanca Kadúca, ktorého určil navrhnutý gestorský výbor. Je niekde v sále pán spravodajca, alebo niekto, kto je splnomocnený ústavnoprávnym výborom ho zastúpiť, keďže tu nie je prítomný pán poslanec Kadúc? Už je tu pán poslanec. Takže nech sa páči, môžete uviesť spravodajskú informáciu.
Vašečka, Richard, poslanec NR SR (2018-09-12):
Vážený pán predsedajúci chcem poznamenať, že pri hlasovaní č. 40 (tlač 1051) ma vykázalo hlasovacie zariadenie, že som nehlasoval, hlasoval som za. Ďakujem.
Hort, Milan, podpredseda NR SR (2011-05-27):
Ďakujem, pani poslankyňa. Teraz dávam slovo spravodajkyni, ktorú určil navrhnutý gestorský výbor, je to výbor pre financie a rozpočet, pani poslankyni Zuzane Aštaryovej, aby splnila povinnosť spravodajcu v prvom čítaní. Nech sa páči.
Valocký, Jozef, poslanec NR SR (2011-06-30):
Ďakujem pekne, pán predsedajúci za slovo. Pán poslanec Kvasnička, chápem tvoju úprimnú snahu obhajovať tento zákon a chápem aj úprimnú snahu zužovať tento zákon len na preskripciu generických liekov. Ale tento zákon je, má množstvo pojednávaní, ktoré vlastne, ktoré vlastne evokujú niečo, že je za tým niečo, keď ti chcem úprimne povedať. To znamená, že myslím si, že tvoje vystúpenie bolo dobre napísané, bolo, by som povedal, aj presvedčivé. Ale ty si spomenul jedného lekára z fakultnej nemocnice, ale prečítaj si, prosím ťa, maily, ktoré dostávame, alebo aj vy dostávate, a skús sa zamyslieť nad tým, aj tvoj otec bol lekár, a skús sa zamyslieť nad tým, že čo vlastne ideme urobiť. Ak by sme debatovali o tom, že či generikum áno alebo nie, je to polemika, s ktorou by sa teoreticky dalo aj súhlasiť. Ale pýtam sa, sme pripravení na túto zmenu? Máme napríklad dostatok klinických farmakológov? Lebo farmaceut nie je farmakológ. Farmaceut predáva lieky v lekárni, farmakológ má, je vedomý o tom, aká je účinnosť toho lieku, aké sú tam, aj ako hovoril pán poslanec Novotný, tie prídavné látky a tak ďalej. Bavme sa o tom, keď bude príprava k tomu, aby sa toto mohlo uskutočniť. Ďakujem.
Hrnčiar, Andrej, podpredseda NR SR (2018-05-10):
Pán poslanec, chcete pani ministerke školstva položiť doplňujúcu otázku ohľadom dopravy? Nech sa páči.
Hlina, Alojz, poslanec NR SR (2013-09-13):
Ďakujem veľmi pekne. Ja sa to pokúsim pánovi Cicoňovi vysvetliť v krátkosti, ako ten celý systém funguje. Viete, má to vplyv. By ste neverili. Ono keby nebol zákon o spotrebiteľských úveroch, ktorý spomínal pán Martvoň, takto keď by bola zrušená tá RPMN, tak vám garantujem, že nikto tých dôchodcov do tých kulturákov neťahá, lebo by im tie peniaze za to nedali. Oni ich tam ťahajú preto, lebo v jednom dychu, ako má hrnce, v jednom dychu dostane tú úverovú zmluvu. To je proste organicky spojené. Vám hovorím, keď chcete uťať celý ten biznis, tak to utnite tam, kde to dostáva živiny. Živiny to dostáva z toho, že niekto, lebo ináč by to nemalo význam, tí dôchodcovia by všetko zjedli, čo im dali, zjedli, vypili a odišli by, lebo však nemajú tisíc eur v hotovosti alebo tritisíc euro v hotovosti. Ale tam nie je potrebné, aby mali tritisíc euro v hotovosti. Tam je potrebné, aby im to podpísali, a tí chudáci si zničia život kvôli zákonom, ktoré ste vy schválili. To je celý, celý ten biznis funguje tak. Toto je, hovorím, ostrihávanie konárikov. Ak chcete riešiť tento obrovský problém, tak zatnite do DNA, zastavte prísun živín a máte to vyriešené. Viete, keby ste dobre zaťali, dobre nastavili tie parametre, tak toto by sme tu v zásade ani nemuseli prijímať, lebo by sa to v zásade ani možno nekonalo, viete. Ďakujem.
Laššáková, Jana, podpredsedníčka NR SR (2014-09-25):
Na vystúpenie pána poslanca s faktickými poznámkami sa hlásia poslanci Fronc, Mezenská, Hlina. Končím možnosť prihlásiť sa s faktickými poznámkami. Nech sa páči, pán poslanec Fronc.
Jurinová, Erika, podpredsedníčka NR SR (2014-11-08):
Skôr ako dám prebehnúť procedurálne návrhy, o slovo potom požiadal pán minister práce. A pán poslanec a navrhovateľ Lipšic potom. Ešte teda dáme prebehnúť tie procedurálne návrhy. Pán poslanec Martvoň, nech sa páči.
Svrček, Miloš, poslanec NR SR (2023-06-13):
Ďakujem pekne za slovo. Pán premiér, vy ste tu jednou vetou spomenuli aj verejné obstarávanie. Verejné obstarávanie na Slovensku je veľmi zložité a v mnohých prípadoch sa aj v minulosti ukázalo, že je to oblasť, ktorú určite treba do budúcna nejak riešiť, čiže možno aj taký apel na vás, keďže sa prezentujete ako vláda odborníkov, otvoriť aj túto tému. Ja sa venujem témam dopravy a výstavby. V minulosti, napríklad pamätám si v roku 2021, sa riešila otázka juhovýchodného obchvatu Košíc a my sme tam potom cez pozmeňujúci návrh museli meniť zákon o verejnom obstarávaní, aby sme zachránili 150 miliónov eur na výstavbu tohto veľmi dôležitého úseku Via Carpatie, a riešili sme to ako poslanci v najvyššom zákonodarnom zbore, aby sme neprišli o tých 150 miliónov z eurofondov. Čiže to je taký, taký prípad toho, že akým spôsobom sa tu riešia takéto dôležité úseky pri verejnom obstarávaní. Čiže ja chápem, je to veľmi dôležitá téma, určite aj do budúcna by to trebalo otvoriť. A možno taký apel alebo požiadavka na vás, otvorte možno aj na tej odbornej úrovni túto otázku, aby aj možno ďalšie vlády, ďalší ministri mali už niečo pripravené do budúcna a možno to otvorili aj na takejto odbornej úrovni. Ďakujem.
A. Belousovová, podpredsedníčka NR SR: (2007-03-29):
A zároveň vyhlasujem rozpravu za skončenú. Chcem sa ešte opýtať navrhovateľa, či chce zaujať stanovisko k rozprave. Nech sa páči, máte slovo.
V. Veteška, podpredseda NR SR: (2004-06-24):
Dávam slovo spoločnému spravodajcovi z ústavnoprávneho výboru poslancovi Petrovi Miššíkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
P. Prokopovič, minister dopravy, pôšt a telekomunikácií SR: (2003-07-03):
Ďakujem. Z. Martináková, podpredsedníčka NR SR: Ďakujem, pán minister, za odpoveď. Podpredsedu vlády pre európsku integráciu, ľudské práva a menšiny Pála Csákyho sa pýta pán poslanec Ivan Hopta: „Pán podpredseda, obrátil sa na vás petičný výbor, ktorý chcel, aby Národnostno-etnické vysielanie Slovenského rozhlasu sa nesťahovalo z Prešova do Košíc. Prečo ste im nepomohli riešiť tento problém, aj keď národnostné menšiny máte vo svojej kompetencii?“ Za pána Csákyho, ktorý je neprítomný, je na zahraničnej pracovnej ceste, bude odpovedať pán minister Gyurovszky.
Matovič, Igor, poslanec NR SR (2015-05-19):
Vážený pán predseda, chcel by som vám pripomenúť váš verejný prísľub, kedy ste pri prevzatí funkcie dali verejný prísľub, že žiadne rokovanie počas toho, ako vy budete predseda Národnej rady, nebude prebiehať v noci a všetky budú prebiehať v riadnom dennom čase. (Potlesk.)
P. Hrušovský, predseda NR SR: (2003-12-04):
(Hlasovanie.) 137 prítomných, 79 za návrh, 54 proti, 4 sa zdržali. Konštatujem, že Národná rada Slovenskej republiky po opätovnom prerokovaní schválila zákon 145/1995 Z. z. o správnych poplatkoch. Teraz pristúpime k hlasovaniu o vrátenom zákone z 28. októbra 2003 o dani z príjmov, ktorý pán prezident vrátil na opätovné prerokovanie . Prosím pána spoločného spravodajcu, aby uvádzal hlasovanie. Pán prezident nenavrhuje v časti 3 svojho rozhodnutia žiadne pripomienky, ale navrhuje, aby Národná rada Slovenskej republiky po opätovnom prerokovaní zákon neschválila.
Laššáková, Jana, podpredsedníčka NR SR (2013-12-04):
Na vystúpenie pána poslanca nie sú faktické poznámky. Vyhlasujem rozpravu za skončenú. Chce k rozprave zaujať stanovisko navrhovateľ? Áno, nech sa páči, pán minister. Všetci vás pochválili, aký je to dobrý zákon, takže nech sa páči.
Goga, Pavol, poslanec NR SR (2017-06-14):
Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predseda, hlasovať.
Hrnčiar, Andrej, podpredseda NR SR (2016-04-27):
Ďakujem, pán poslanec, zaujmite miesto pre navrhovateľov. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Gáborovi Grendelovi. Nech sa páči, pán poslanec.
Glváč, Martin, podpredseda NR SR (2018-02-01):
Nemáte záujem o doplňujúce. A ďalšia otázka je znova od pána poslanca Hambálka a máme na ňu minútu. „Pán premiér, návrh premiéra Orbána realizovať financovanie určitých projektov pomocou stredoeurópskej rozvojovej banky sa po stretnutí V4 dostal do ústrania. Pán premiér, aký je váš názor na vytvorenie tejto banky a ktoré projekty v rámci V4 prichádzajú do úvahy?“
Hrnčiar, Andrej, podpredseda NR SR (2018-06-19):
Ešte dajte minútu pánovi poslancovi!
Číž, Miroslav, podpredseda NR SR (2015-05-29):
Faktické poznámky páni poslanci Osuský a Jurzyca. Uzatváram možnosť prihlásiť s faktickou poznámkou. A slovo má pán poslanec Osuský.
M. Hort, podpredseda NR SR: (2007-09-04):
Ja si spomínam, že sme tu prvýkrát porušili rokovací poriadok vtedy, bola to jedna z prvých schôdzí Národnej rady, keď pán premiér vstúpil svojím príspevkom alebo dostaním priestoru v zmysle § 28 počas hlasovania o jednom zákone, čo sa tu v živote v minulosti nikdy nestalo, aspoň teda nie za tých 10 rokov, čo som ja v parlamente. Pán kolega, spomínali ste tu, že 17 rokov, čo ste v parlamente, ste nič takéto nezažili. Ja poznám ľudí, ktorí v tomto parlamente sedia, a my sme to vídali na televíznych obrazovkách, ktorí zažívali horšie veci. Spomínam si na noc dlhých nožov, spomínam si na príbeh Gaulieder atď. Treba si len trošku oprášiť pamäť a dodržiavať ten rokovací poriadok. Ďakujem pekne.
Mezenská, Helena, poslankyňa NR SR (2013-10-24):
Tak ja len krátko. Chcem upokojiť pána Přidala, že ak, tak mu ten môj prejav pošlem, ak sa s ním nemal možnosť oboznámiť. No a čo sa týka pána poslanca Bublavého, tak neviem, ak počúval pozorne dnešnú rozpravu, ja som sa na tému Úradu pred dohľad nad zdravotnou starostlivosťou vyjadrovala, poukazujúc na to, že akú mám skúsenosť so šetrením a s výstupmi rôznych kontrolných, dozorných, regulačných úradov, obzvlášť v tejto situácii, kedy dochádza k výraznému politickému betónovaniu práve týchto orgánov. Nemám nejaké veľké očakávanie, čo nám správa Úradu pred dohľad nad zdravotnou starostlivosťou prinesie. Mám veľmi ďaleko, pán poslanec Bublavý, od toho, aby som zneužívala nejakú tragédiu v prospech nejakej politickej kariéry alebo na politické účely. Mám totižto vlastné svedomie a ja viem, že takéto prízemné a suterénne pohnútky sa v živote každému vracajú. Nepracujem s týmito pracovnými metódami. Nie sú pre mňa ani prirodzené, ani morálne a ani obvyklé.
Blcháč, Ján, poslanec NR SR (2021-11-04):
Ďakujem pekne, pán predseda. Pán kolega Štefan Kuffa, priprav sa na atak podobný tomu predošlému vystúpeniu v rozprave, pozerajúc na tabuľu. A ja chcem povedať len toľko, že si v začiatku svojho vystúpenia upozornil, že či sa má toto, čo sa tu deje aktuálne, volať reforma, alebo nie. Nuž naozaj je to veľmi problematické, lebo ak má mať nejaká reforma zmysel a perspektívu, mal by sa dosiahnuť určitý široký spoločenský aj odborný konsenzus. Ten nie je. Mala by byť jasná a pravdivá komunikácia. Tá nie je. Dneska sme počuli aj z úst koaličných poslancov veľmi vážne argumenty, ak ste dobre počúvali, ohľadne napríklad využitia pozemkov Slovenského pozemkového fondu, o ktoré tiež tu ide. Ale to zrejme funguje tak, že, ako vo všeobecnosti, že pre tých, ktorí sú už dnes rozhodnutí, že hlava-nehlava budú hlasovať za tento návrh, tak také argumenty im jednoducho nepomôžu. No a tá nezvládnutá komunikácia k tejto refo... tzv. reforme alebo kvázi reforme, čo tu bola v posledných mesiacoch, bola dokonca ešte tak trošku zahmlená komunikáciou o tých územiach európskeho významu, čo tuná nikto nespomína. Viete, aké boli odpory v regiónoch, v Liptovskej Lužnej, Štrbe, proste všade, kde sa jedná o zase ďalšiu tému – územie európskeho významu, čo je niečo iné, ale sa to tak nejako skumulovalo. Takže ak táto kvázi reforma bude schválená, založí len novú nerovnosť a prehĺbi konflikt, ktorý je už aj tak dnes veľmi výrazný. Ďakujem.
Hort, Milan, podpredseda NR SR (2010-09-08):
Pán Počiatek bol posledný, ktorý vystúpil v rozprave, preto vyhlasujem rozpravu za skončenú. Pán podpredseda vlády a minister financií bude teraz reagovať v záverečnom slove. Nech sa páči.
Hort, Milan, podpredseda NR SR (2010-08-05):
S faktickými poznámkami na vystúpenie pani poslankyne Tomanovej sa prihlásili páni poslanci Igor Matovič, Július Brocka, Ľudovít Kaník, Jozef Kollár, Martin Pado, Ľudovít Jurčík, František Šebej, Monika Gibalová, Alexander Slafkovský, Ľubomír Petrák, Branislav Ondruš, Stanislav Janiš, Radoslav Procházka a Jana Vaľová. Uzatváram možnosť prihlásiť sa s faktickou poznámkou. Slovo má pán poslanec Igor Matovič. Nech sa páči.
Šeliga, Juraj, podpredseda NR SR (2020-12-08):
Ďalší v rozprave je pán poslanec Puci, nie je v sále, bol to posledne písomne prihlásený do rozpravy. Pýtam sa, kto sa chce prihlásiť ústne? Traja pani poslanci. Ďakujem. Štyria. Ešte niekto, aby nikto nebol ukrátený. Ďakujem. Tak piati páni poslanci. Ako prvý pán poslanec Mazurek, nech sa páči.
Poliačik, Martin, poslanec NR SR (2014-11-10):
Pán minister, poviem veci, ktoré viete, ale asi úmyselne na ne zabudnete vždycky, tak len ich pripomeniem. Harabin bol pri konci vlády Ivety Radičovej uprostred disciplinárneho konania na dobrej ceste byť vyzlečený z talára a bolo to za vašej vlády, keď to disciplinárne konanie bolo zastavené. To je prvá vec. Druhá vec. Volebný zákon aj napriek tej širokej diskusii z dôvodov, ktoré obidvaja poznáme, podľa všetkého keby dnes išiel na Ústavný súd, by bol vyhlásený za protiústavný. Takže ešte stále je v ňom čo doriešiť. A ja napríklad márne čakám na to, kedy sa to stane. Čo sa týka verejného obstarávania, základ dnešného zákona o verejnom obstarávaní bol položený novelou Kamila Krnáča, Mira Beblavého a ostatných poslancov za vlády Ivety Radičovej. Áno, bolo v ňom urobené dôležité, upgrade, ale je nefér a nepravda povedať, že za vlády Ivety Radičovej sa v tom nič nestalo. Takisto zákon o zverejňovaní zmlúv, ktorý je jedným z najoceňovanejších nástrojov boja proti korupcii a je najširším žriedlom inšpirácie pri odhaľovaní korupcie na Slovensku, bol prijatý za Ivety Radičovej a určite budete so mnou súhlasiť, že to, čo dneska žnete ako úspechy na poli v boji proti korupcii, je dané aj tým, že každá jedna zmluva je na internete a môže ju vidieť každý jeden občan tohto štátu. A k tomu cétečku ja mám jednu otázku. Ak sa dokáže, že sú nemocnice na Slovensku, kde tie predražené kšefty prebehli a peniaze boli (Reakcia z pléna.), nie, vyplatené a bola tam firma Medical Group, kto padne potom, kto prevezme zodpovednosť? A posledná vec... (Prerušenie vystúpenia časomerom.)
Kollár, Boris, predseda NR SR (2022-11-09):
Prosím, prezentujme sa a hlasujeme. (Ruch v sále.) (Hlasovanie.) Prítomných 139 poslancov, za 69, proti 25, zdržalo sa 44, nehlasoval 1. Konštatujem, že uvedený návrh sme neschválili. Nasleduje tretie čítanie o návrhu poslancov Lehotského, Cmoreja, Viskupiča a Ledeckého na vydanie zákona, ktorým sa mení zákon č. 650/2004 Z. z. o doplnkovom dôchodkovom sporení (tlač 1120). Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem ju, rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, pani poslankyňa Katarína Hatráková, prosím, uveďte odporúčanie gestorského výboru. (Pokračovanie hlasovania o návrhu poslancov Národnej rady Slovenskej republiky Tomáša Lehotského, Petra Cmoreja, Mariána Viskupiča a Vladimíra Ledeckého na vydanie zákona, ktorým sa mení zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov , tlač 1120.)
Blaha, Ľuboš, podpredseda NR SR (2024-01-19):
Pán poslanec Martin Šmilňák, nech sa páči.
Aštaryová, Zuzana, poslankyňa NR SR (2011-12-01):
Vážený pán predseda, v rozprave vystúpili poslanci Beblavý, Marcinčin, Chren a Matej, ktorí podali pozmeňujúce návrhy. Keďže jeden pozmeňujúci návrh bol podaný dnes, dajte hlasovať najskôr o skrátení lehoty podľa § 83 ods. 4 rokovacieho poriadku.
Nash, Natália, poslankyňa NR SR (2023-12-14):
Ďakujem za slovo, pán predsedajúci, a ďakujem aj pánovi poslancovi Szalayovi za jeho perfektné pozmeňováky aj to, ako ich s trpezlivosťou prečítal tomuto plénu. A mňa oslovil najviac z tých piatich pozmeňovacích návrhov ten o zavedení telekonzultácií aj mimo krízového obdobia, pretože sama si spomínam, keď boli moje dcéry malé, ako človek zažíval strach, keď nemal napr. možnosť zavolať doktora na telefón, a preto by som takúto službu v každom prípade veľmi ocenila. A vidím to aj, samozrejme, ako potenciál pre inovácie v zdravotníctve a možno aj výzvu pre startupy, že by sa takéto aplikácie mohli uviesť na trh, a chcela by som v tejto faktickej aj vyzvať koaličných poslancov, aby tieto opatrenia, ktoré naozaj skvalitnia zdravotnú starostlivosť pre pacientky a pacientov, aby tieto opatrenia alebo tieto pozmeňovacie návrhy podporili. Ďakujem.
P. Hrušovský, podpredseda NR SR: (2002-02-21):
Konštatujem, že návrhy pani poslankyne Muškovej sme neschválili. Ďalší návrh. Š. Šlachta, poslanec: Ďalším návrhom je návrh, ktorý predniesol pán kolega Andrassy.
Blaha, Ľuboš, podpredseda NR SR (2024-01-11):
Pani poslankyňa Darina Luščíková.
Kozelová, Monika, poslankyňa NR SR (2022-04-27):
Juraj, ja by som tiež chcela vyzdvihnúť práve tú špecializáciu tých súdov, pretože mnohé veci sa realizovali, realizovali a mnohé súdy sa realizovali veľmi zle. No a ja teraz hovorím konkrétne o autorskom, autorskom práve, pretože špecialistov na autorské právo v tejto krajine priveľa nie je, veľa nemáme. V podstate svojím, svojho času sa autorské právo riešilo len v Bratislave, teraz teda už aj Bystrica a Košice, ale povedzme si na rovinu, stali sa nám aj veci, kedy sudkyňa odmietla pojednávať práve preto, že povedala vyslovene dvom stranám, že jednoducho nemôže pojednávať, pretože v autorskom práve nie je doma a nevyzná sa v ňom. Aj to sa stalo. Čiže ja kvitujem veľmi tú špecializáciu a dúfam, že to bude fajn. Chcem zároveň poďakovať pani ministerke a mojim kolegom vyjednávačom, že prišli na cestu, ktorá vedie k úspešnému zavŕšeniu, a ja pevne verím, že k úspešnému zavŕšeniu celého tohto zákona. Bol potrebný a ja budem stáť za ním. Takže ja rozhodne zahlasujem za zákon. Ďakujem.
Paška, Pavol, predseda NR SR (2013-06-25):
Hlasujeme. (Hlasovanie.) 132 prítomných, 29 za, 89 proti, 5 sa zdržalo, 9 nehlasovalo. Túto pripomienku pána prezidenta sme neschválili.
Hudacký, Ján, poslanec NR SR (2014-03-25):
Ďakujem pekne, pán predseda. Ak dovolíte, ja by som len chcel oznámiť, že dneska si pripomíname Deň počatého dieťaťa a zároveň záležitosť, že desaťtisíce detí, počatých detí sa nedožijú svojho narodenia kvôli nášmu egoizmu a ľahostajnosti. Pri tejto príležitosti, keď ideme schvaľovať ústavný zákon o manželstve, by som práve chcel vyzvať, aby sme podporili prirodzenú rodinu na základe manželstva muža a ženy a takto vyjadrili vlastne svoj postoj k životu. Ďakujem pekne.
Naď, Jaroslav, minister obrany SR (2021-10-19):
Vážený pán predseda, vážené dámy, vážení páni, predkladám vám na prerokovanie vládny návrh zákona, ktorým sa mení a dopĺňa zákon č. 570/2005 Z. z. o obrannej povinnosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 Z. z. o vojnových veteránoch a o doplnení zákona 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, v znení neskorších predpisov. Cieľom predloženého návrhu zákona je osobitným spôsobom upraviť povyšovanie do vojenskej hodnosti vojaka v zálohe zaradeného do aktívnych záloh. Pre profesionálneho vojaka, ktorý skončil služobný pomer a je poberateľom výsluhového dôchodku alebo invalidného výsluhového dôchodku a vojnového veterána, sa ustanovuje možnosť vymenovania do vojenskej hodnosti alebo povýšenie do vojenskej hodnosti až po zániku jeho brannej povinnosti, a to za predpokladu, že už nie je verejným funkcionárom a zvýrazňuje to tak morálny aspekt tohto ocenenia. Na základe poznatkov z aplikačnej praxe, keď boli verejní funkcionári vymenovaní alebo povýšení bez náležitého zdôvodnenia alebo v súvislosti s výkonom ich verejnej funkcie aj o niekoľko hodností, a v snahe zabrániť takémuto konaniu v budúcnosti sa navrhuje, aby takto oceňovaný vojak vo výslužbe alebo vojnový veterán bol vymenovaný do vojenskej hodnosti alebo povýšený do vojenskej hodnosti až po zániku jeho brannej povinnosti za predpokladu, že nie je verejným funkcionárom. Vládny návrh zákona bol prerokovaný a schválený v Ústavnoprávnom výbore Národnej rady a vo Výbore Národnej rady Slovenskej republiky pre obranu a bezpečnosť. Vážený pán predseda, vážené panie poslankyne, páni poslanci, dovoľte mi požiadať vás o prerokovanie vládneho návrhu zákona. Ďakujem pekne.
P. Paška, predseda NR SR: (2007-06-28):
(Hlasovanie.) 142 prítomných, 60 za, 67 proti, 14 sa zdržalo, 1 nehlasoval. Bod 32 sme neschválili.
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 124 poslancov, za 86, proti 3, zdržalo sa 34 poslancov, nehlasoval 1. Konštatujem, že sme tento návrh schválili. Teraz ešte budeme hlasovať o bode 22 programu, je to druhé čítanie o vládnom návrhu zákona, ktorým sa mení a dopĺňa zákon č. 336/2015 o podpore najmenej rozvinutých okresov (tlač 559). Dávam slovo spoločnej spravodajkyni z výboru pre hospodárske záležitosti pani poslankyni Miriam Šutekovej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov , tlač 559.)
P. Paška, predseda NR SR: (2008-07-03):
Pán predseda výboru Burian bude spravodajcom k tejto správe. Pán predseda.
Hrnčiar, Andrej, poslanec NR SR (2013-06-27):
Takže, vážení páni poslanci, po tom, čo pred dvomi mesiacmi bola búrlivá diskusia niekoľkohodinová na tému zákona, ktorý predložil pán minister pôdohospodárstva, ktorý sprísňuje podmienky držania a chovu psov, proti ktorým ostro vystúpila nielen opozícia, ale hlavne, a čo je dôležité, proti tej novele zákona z dielne ministerstva pôdohospodárstva ostro vystúpili odborné organizácie ako štátna veterinárna správa a Slovenská kynologická jednota, ktorí boli proti tomu, aby sa trestali psi, nevinní psi za svoje správanie, za ktoré nemôžu... (Prerušenie vystúpenia predsedajúcou.)
A. Belousovová, podpredsedníčka NR SR: (2007-03-28):
Pri všetkej úcte a vážnosti situácie, pani Vášáryová, ako nechcem zľahčovať ani vás uraziť, preboha, ja som strašný fanda humoru vášho manžela, ale vy ste ho tromfli. O tej Indiánke vám to povedal pán Slota, nie ja. No a myslím si, že pán Pado, vy si odporujete alebo tiež, akože nechcem zasa, poviete, že učí nás logiku, kvalitatívne sa zmenil, pán Lipšic. Dobre. Ale veď tým, že sme povedali, že to podporíme, vyvraciame tie vaše, s prepáčením, štyri razy hlúposti o tom, čo sa udialo a neudialo v Elektre. Nič sa neudialo, my vám ponúkame, zahlasujeme, dajme sa dokopy, urobme jedno normálne štátnické vyhlásenie, kde jasne povieme: „Slovenská republika nechce samostatné Kosovo, pôjde to do sveta a prestane tu strašiť nejaká Elektra.“ Keby to bola pravda, tak vystúpim takto? To je vlastne, to sú, to, čo som vám povedala, sú slová nášho predsedu. Takže prestaňte hrať preteky, voličov to nebaví, sú z nás znechutení. Čakajú, že budeme jednotní. Ďakujem pekne.
Bugár, Béla, podpredseda NR SR (2010-12-16):
Ďalej v rozprave vystúpi pán poslanec Choma, ktorého tu nevidím. Stráca poradie. Pán poslanec Kaliňák tiež ufujazdil, ako vidím, stráca poradie. A pán poslanec Matovič je tu. Nech sa páči, vy nestrácate poradie, ale máte slovo.
Svrček, Miloš, poslanec NR SR (2022-09-20):
Ďakujem pekne za slovo, pán predseda. Cieľom návrhu je reagovať na rozhodnutie Ústavného súdu Slovenskej republiky z minulého roka uverejneného v Zbierke zákonov Slovenskej republiky. Ústavný vývoj v strednej a východnej Európe podnietil aj Benátsku komisiu k vydaniu stanoviska, v ktorom vyjadrila svoj názor, že skrátenie volebného obdobia parlamentu referendom nie je v tomto priestore obvyklé a v prípade, ak už má byť v konkrétnom štáte prípustné, je nutné výslovné zakotvenie tohto mechanizmu v dotknutej ústave. Hlasovanie vedúce k predčasnému skončeniu volebného obdobia parlamentu by malo byť možné len na základe explicitného ústavného zmocnenia. Obdobný názor vyjadril aj ústavný súd vo svojom náleze z minulého roka 7/2021. Ak majú jednotliví dotknutí voliči právo voliť svojich zástupcov, potom by mali mať aj právo svojich zástupcov odvolávať. Odvolacie referendum poskytuje voličom príležitosť robiť neustále nezávislé a demokratické rozhodnutia o tom, kto a ako bude vládnuť. Zastupiteľská demokracia poskytuje túto príležitosť raz za určité obdobie rokov v závislosti od ustanovenej dĺžky volebného obdobia. Takto zvolení zástupcovia následne prevezmú kontrolu a rozhodovanie v danom systéme a občania bez možnosti ich odvolania ostávajú bez konkrétnej príležitosti rozhodnúť proti svojim zvoleným zástupcom, pokiaľ tí vykonávajú mandát v rozpore so svojimi predchádzajúcimi prísľubmi. Medzi jednotlivými členskými štátmi Rady Európy môžeme v súčasnosti nájsť dva štáty, ktorých právny poriadok predpokladá možnosť ľudového hlasovania o odvolaní celoštátneho parlamentu z iniciatívy samotného ľudu. Sú nimi jednak Lichtenštajnsko a Lotyšsko a identifikácia týchto dvoch štátov je aj výsledkom informácií uvedených Benátskou komisiou. (Prerušenie vystúpenia predsedajúcim.)
Bugár, Béla, poslanec NR SR (2014-11-09):
Ďakujem za slovo. Pán minister, som rád, že ste nakoniec vrátili tú rozpravu, tam kde patrí. A od začiatku by to malo byť o zdravotníctve, kde vrcholom tých problémov, vrcholom ľadovca je, samozrejme, cétečko a pod tým je pavučina, ktorá ničí naše zdravotníctvo. Vy ste hovorili, a dokonca vás citujem, že je smutné, že to, čo sa stalo, sa stalo. Nemuselo sa to stať. Viete, váš predseda, premiér vlády bol na to upozornený, nekonal. To znamená, že je smutné, že premiér slovenskej vlády nekonal, keď mohol konať. Takisto ste tvrdili, že dlh nemocníc medziročne sa vám podarilo znížiť o 50 mil. No ale je zaujímavé, že existujú analýzy, ktoré hovoria o tom, že oproti roku 2012 v roku 2013 ten dlh nemocníc o 25 % narástol. Takže bol by som veľmi rád, keby ste potom okomentovali tieto čísla, takisto aj to, že ako je možné, že 68 % tendrov v nemocniciach prebieha s jedným uchádzačom. Čo to je, keď nie je to, povedzme, podobné niečomu, ako je kartelová dohoda. To sú veci, o ktorých by sme sa tu mali rozprávať, a nie rozprávať sa o rôznych kauzách, ktoré, dá sa povedať, s touto otázkou, otázkou zdravotníctva vôbec nesúvisia.
B. Bugár, podpredseda NR SR: (2001-09-12):
(Hlasovanie.) Prítomných je 100 poslancov, za 93, zdržali a 6, nehlasoval 1. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Budeme pokračovať prvým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a menia a dopĺňajú niektoré ďalšie zákony. Vládny návrh zákona ste dostali ako tlač 1075, návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady pod č. 1182. Z poverenia vlády Slovenskej republiky návrh zákona uvedie minister vnútra Slovenskej republiky Ivan Šimko. Nech sa páči, pán minister.
Laurenčík, Milan, podpredseda NR SR (2022-03-16):
Pán poslanec Jozef Pročko s faktickou poznámkou.
Hudacký, Ján, poslanec NR SR (2015-02-11):
Ďakujem pekne, pán predseda. Vážená pani kolegyňa, ja iba krátko v súvislosti s reštrukturalizáciou. Ja súhlasím s vami do určitej miery, aj keď ešte nepoznám ten váš konkrétny návrh, s ktorým chcete prísť, v každom prípade tá reštrukturalizácia by mala byť skôr výnimka. Skutočne tam by mali byť splnené takéto predpoklady, ktoré jednoznačne nám dajú odpoveď, že firma, ktorá prejde reštrukturalizáciou, bude schopná v podstate v plnej sile pokračovať v svojej podnikateľskej činnosti a bude schopná uhradiť všetky záväzky, nielen tie, ktoré v podstate jej vyplynú zo zákona o konkurze, ak sa predtým dostane teda do konkurzu alebo do nejakých iných procesov, ktoré súvisia s úhradou ich záväzkov, ale že takáto spoločnosť bude po reštrukturalizácii skutočne ochotná a schopná uhradiť všetky existujúce záväzky v podstate v minulosti, ktoré v podstate sa, ktoré boli spojené s jej činnosťou. Takže je treba rozhodne, aby sme pracovali na nejakom ucelenom návrhu. Ja takisto, keď som spomínal tento môj pripravovaný návrh, nebude to, samozrejme, nejaký celosystémový, ale bude riešiť minimálne ten problém tých pohľadávok, aby hlavne malí podnikatelia, živnostníci, dostali čo najviac zo svojej pohľadávky naspäť. Ďakujem pekne.
Laššáková, Jana, doterajšia podpredsedníčka NR SR (2016-03-23):
Pán poslanec Anton Hrnko.
Danko, Andrej, predseda NR SR (2016-11-22):
Ďakujem. Pán poslanec Jozef Viskupič.
Jasaň, Viliam, poslanec NR SR (2014-11-10):
Ďakujem pekne. Vážený pán minister, myslím, že ste presne vystihli, o čo ide niektorým z frustrovanej opozície. Niektorí možno cítia šancu byť lídrami v tých ich ministranách, ktoré pomaly, ale iste zanikajú, tak robia všetko pre to, aby sa zviditeľnili. Je úplne trápne, ak tu niekto vystúpi a zneužíva smrť blízkych ľudí. Naozaj za toto sa treba len a len hanbiť. Ja si myslím, že nikto z nás, ktorí sme tu v klube SMER, nepotrebujeme, aby nám niekto ani zvyšoval naše ego, aby nám ani nejakým iným spôsobom nepomáhal vyzdvihnúť nás, naše osobnosti. Ja to naozaj nepotrebujem, pretože mne sa stačí pozrieť na vás a vypočuť si, ctená opozícia, čo ste tu schopní nakydať, a to ma nabudí dostatočne na to, aby som sa nenechal ničím a nikým nejakým spôsobom ovplyvňovať iným spôsobom. Vážený pán minister, ďakujem za vaše vystúpenie, pretože toto bolo príkladom vystúpenia politika, z ktorého by si mali vziať príklad všetci. My poslanci máme možnosť všetci vystúpiť a kritizovať. Na to sme tu, ale nie urážať a kydať a hovoriť o veciach, ktoré nemá nikto podložené. Ja verím, že časom naozaj vyjdú navonok, aj to, čo sa píše na sociálnych sieťach, od tých iných, že kto s kým čo pripravoval, kde sa stretával a ako sa pripravoval na túto schôdzu. Ono to raz vyjde. Ja to tu ešte nechcem čítať, ale je to tu napísané tiež.
P. Paška, predseda NR SR: (2008-05-20):
Pán poslanec Fronc.
Szalay, Tomáš, poslanec NR SR (2024-01-23):
Ďakujem veľmi pekne všetkým z vás, určite nemám šancu všetkých, všetkých osobne spomenúť, ako ja by som citoval pána Pročka, oni len ďakujú, tak ja teraz budem len ďakovať chvíľku. Vančo a Plaváková sa zhodli na tom, že pán minister je veľmi nekonzistentný a som rád, že teda si všimli túto, túto poznámku, že je nekonzistentný vo svojich postojoch. Veľmi pekne ďakujem pánovi poslancovi Hargašovi, chápem, že sa to opakuje a stále to treba hovoriť, ale MPK je MPK a po MPK zostáva nejaká stopa. A k tej stope sa môžu potom archeológovia niekedy vrátiť a môžu to potom nejakým spôsobom komentovať. Po tomto žiadna stopa nezostane, jedine tá naša rozprava, ale tá nemôže nahradiť MPK. No a potom tu mám niekoľko takých spoločných poznámok, ktoré by som tak zhromaždil, to je Truban, Majerský, Pollák, lebo všetci traja ste hovorili o tom étose novembra a ja to považujem za dôležitú vec, lebo to, prečo tu sedíme v tomto parlamente, aspoň ja, prečo tu sedím, je vďaka novembru ´89. Ja by som v komunistickej strane nebol, sem by som sa v živote nedostal. A považujem za dôležité, aby sme sa k tomu, k tomu novembru vracali, lebo to je zdroj našej, našej legitimity, našej histórie. A na otázku pána Polláka, že kedy v histórii bola takáto doba, čo si teda ja dokážem pamätať, viedol som ešte také demonštrácie v ´94 ako študent medicíny, sme naplnili Námestie SNP vtedy, keď Vladimír Mečiar prevalcoval v noci zo 4. na 5. novembra 1994 tento parlamentu za účasti Roberta Fica ako jediného opozičného politika v pléne, a myslím si, že to bola horšia doba, ako je tá dnešná. Dnes tam zatiaľ nie sme. Máme tam namierené, ale zatiaľ, zatiaľ tam nie sme. No a posledná poznámka, to už asi nestihnem, chápem, Ficova priorita, Grendel, je to Suskova novela, treba to zosobniť. (Potlesk.)
Muňko, Dušan, poslanec NR SR (2016-03-23):
Sľubujem. (Potlesk.)
Laurenčík, Milan, podpredseda NR SR (2020-05-14):
Pán poslanec Miroslav Žiak.
Kollár, Boris, predseda NR SR (2023-06-15):
Prosím, prezentujme sa a hlasujeme. (Hlasovanie.) Prítomných 139, za 100, proti žiadny, 39 sa zdržalo. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Grendel, Gábor, podpredseda NR SR (2020-11-03):
Ďakujem, pán poslanec. Prosím, zaujmite miesto pre navrhovateľa. Dávam teraz slovo spoločnému spravodajcovi z výboru pre vzdelávanie, vedu, mládež a šport pánovi poslancovi Karolovi Kučerovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Osuský, Peter, poslanec NR SR (2016-09-14):
Ďakujem pekne, pán predseda. Áno, absolútne súhlasím s tým, že to nie sú témy, ktoré sa dajú rozhodnúť za päť dní, keď si sadnú dvaja ku káve a všetko je im jasné, jak hovoril Jiří Suchý: „Myšlenky mi v hlavě rotujou a náhle lup ho, je tu poznání. No tak holt moc jasný to zas není.“ Takže áno, ale mám tie tri a pol roka moc. To znamená, treba si to nepochybne rozharmonogramovať, a to, čo ste teraz nadniesli, hovoriť s tými, s tými aj s tými, aj s koalíciou, je v poriadku. My radi budeme počúvať a prípadne stratíme slovo v tej debate. Ale aby sa o štyri roky po ďalších voľbách za nejakých okolností opäť nepovedalo, je treba o tom hovoriť. Lebo to je vždy, keď sa začne hovoriť, že treba veci riešiť systémovo, na to slovo som smrteľne alergický, a vy ste ho nepoužili, ale to je strašné zaklínadlo. Riešiť veci systémovo je ako riešiť veci v krematóriu. To je systémové riešenie, z ktorého už nikto nevstane. Toľko k tomu. Ale ako hovorím, teším sa, budem pripravený aspoň počúvať, možno aj slovo povedať, keď dôjde na to, poďme o tom hovoriť. Nemyslím si, pán župan Blanár, že by som niečo poprel. Ešte raz hovorím, tá politizácia v tom takom lexikálnom zmysle je to, že niekam vnášam politiku. To znamená, že to bude silne pravicová, vzdelávanie, že nepripustíme to, aby sa hovorili, a toto zarazíme a Kasardovu poviedku o poslednom pokušení Krista a zarazíme časopis. To nie. To je politizácia v pravom slova zmysle. U nás je to skoro vždy klientelizácia. To znamená, že ak máme svojich ľudí, ktorých sme rozmiestnili, a potom im zavolá Baštrnák, že nechce platiť 150-eurovú pokutu, tak to na tom nie je žiadna politika. Baštrnák, neviem, či chodí na voľby vôbec, ale nech chodí, kam chodí. To znamená, u nás je veľmi často nakoniec, keď prídeme k poslednému... (Prerušenie vystúpenia časomerom.)
Kolesík, Andrej, poslanec NR SR (2015-02-18):
Ďakujem, pán predseda, no viac-menej pán poslanec Lipšic, môj predrečník poukázal na to, na čo plánujem poukázať aj ja. No vy sa snažíte navodiť nejaký konštrukt číslo 2, že tá firma možno patrí pánovi ministrovi Pavlisovi, a čo ak a čo ak... Tak neviem, bavíme sa tu o privatizácií z roku 2002, kedy vyhrala spoločnosť, za ktorou stoji Penta a vyhrala s ponukou o 57 mil. nižšou ako druhá spoločnosť v poradí. Tá to zažalovala a v roku 2006 sa majitelia, opakujem, stále tu len počúvam, že pán minister Pavlis urobil to, tamto, ale veď tú spoločnosť nevlastnil len on sám alebo ako fyzická osoba, veď tam boli aj ďalší spoločníci a konali v mene tej spoločnosti nejakým, nejakým mechanizmom a jednoducho tak si povedali v roku 2006, že po všetkých prehratých súdoch možno, čo ak, pán poslanec Lipšic, že viete čo, nemá to zmysel, chlapi, predajme to. Ja si viem predstaviť aj takúto hypotetickú situáciu, keď vy sa tu snažíte navodiť aj dojem, ten dojem, že čo ak tá spoločnosť doteraz patrí ministrovi Pavlisovi. Keď máte nejaký dôkaz, tak ho predložte. Ale stavať to len na nejakých domnienkach, vlastných úvahách a hypotézach, no čo ak, čo ja by som sa možno rozhodol tak, po štyroch rokoch vleklých súdov, že nemá to pre mňa zmysel, určite ma tie súdy stáli nejaké peniaze, nevidím svetlo na konci tunela, tak to jednoducho predám a predám to tomu, kto mi je ochotný, a budem rád, ak vôbec niekoho takého nájdem, čo ak, možno, kto je ochotný mi za to vôbec niečo dať.
Laurenčík, Milan, podpredseda NR SR (2021-05-28):
Pán poslanec Milan Mazurek, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 298 druhého pozmeňovacieho návrhu poslanca Galka. (Hlasovanie.) Prítomných 131 poslancov, za 16, proti 78, zdržalo sa 36, nehlasoval 1. Bod sme neschválili.
Laššáková, Jana, podpredsedníčka NR SR (2015-02-03):
Pani spravodajkyňa, chcete zaujať stanovisko? Áno, nech sa páči, máte slovo.
Laššáková, Jana, podpredsedníčka NR SR (2012-12-17):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pán poslanec Hlina, nech sa páči.
Jurinová, Erika, poslankyňa NR SR (2017-10-18):
Ja budem pokračovať tam, kde skončila kolegyňa Gaborčáková. Dokonca celá suma zmien, ktoré boli potrebné na dofinancovanie ambulantných služieb, kde išlo aj o nocľahárne, útulky, krízovú intervenciu všeobecne, aj včasnú intervenciu plus aj to prefinancovanie alebo zlepšenie financovania pre zdravotne ťažko postihnuté deti v tom zahrnuté, celý tento balík by nebol vyšiel viac ako 9 mil. To je jedna odmena. Naozaj toto je hanba, čo tu všetko počúvame, a hlavne ešte väčšia hanba pre terajšieho ministra hospodárstva. Pán minister Žiga, o tomto to je, že tunák sa vytiahla jedna zmluva, na ktorej víťazoslávne ukazujete, čo ste urobili, ako ste sa snažili o jej zníženie, neviem čo. Koľko je, prosím vás, takých zmlúv ešte?! Jednu vytiahol pán poslanec Grendel. Koľko ich máte ešte v šuflíku? Verím tomu, že prekutrete všetky tie vaše šuflíky a vytiahnete ich a rovnako víťazoslávne znížite tie horibilné hrozné sumy, ktoré idú nikomu inému, len vašim spriaznencom, vašim kamarátom, vašim kunčaftom.
J. Mikolaj, podpredseda vlády a minister školstva SR: (2008-11-05):
Ide predovšetkým o ustanovenie článku 4 Aktu o podmienkach pristúpenia pripojeného k Zmluve o pristúpení Slovenskej republiky k Európskej únii, podľa ktorého každý nový členský štát, teda aj Slovenská republika, sa odo dňa pristúpenia k Európskej únii stal účastníkom hospodárskej a menovej únie ako každý členský štát, pre ktorý platí len dočasná výnimka na prijatie a zavedenie eura ako spoločnej jednotnej európskej meny. Slovenská republika sa o. i. zaviazala zabezpečiť aj kompatibilitu slovenskej legislatívy s legislatívou Európskej únie/Európskych spoločenstiev pre eurozónu, pre spoločnú jednotnú menu euro a vytvoriť základné právne predpoklady Slovenskej republiky na bezproblémové a úspešné zavedenie meny euro na Slovensku a začlenenie Slovenskej republiky do eurozóny. Predmetný návrh zákona je vypracovaný aj v súlade s generálnym zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov. Návrh zákona, ktorým sa menia niektoré zákony v pôsobnosti Ministerstva školstva Slovenskej republiky v súvislosti so zavedením meny euro v Slovenskej republike je v súlade s Ústavou Slovenskej republiky, ústavnými zákonmi, medzinárodnými zmluvami a inými významnými dokumentmi, ktorými je Slovenská republika viazaná. Ďakujem pekne.
Žitňanská, Lucia, poslankyňa NR SR (2019-03-29):
Ďakujem veľmi pekne a ďakujem aj za prejav, pani podpredsedníčka. Ja si myslím, že v tomto momente krátko pred hlasovaním treba zdôrazniť politický kontext toho, prečo sa teraz zaoberáme týmto návrhom uznesenia. Vy ste to pomenovali, ja som to pomenovala včera, treba to zopakovať podľa mňa. Zajtra je druhé kolo prezidentských volieb, najneskôr o rok budú parlamentné voľby a jednoducho hrá sa o „voľné hlasy“ Kotlebu a Štefana Harabina, ktoré dostali títo kandidáti v prvom kole. To je dôvod, prečo sa tým dnes zaoberáme. História je ale neúprosná a hovorí to, že toto nepomáha. Ja si pamätám, že novela ústavy nepomohla kandidátovi Hrušovskému stať sa prezidentom a nepomohla ani KDH dostať sa do parlamentu. Žiaľ, ale robí z tejto citlivej témy tému, ktorá robí rozpory, obrovské rozpory v spoločnosti, ktorá podnecuje nenávistné prejavy v spoločnosti, ktorá robí to, že ľudia sa začínajú voči sebe správať agresívne len preto, že niekto má iný názor. A preto je hanebné takéto politické, cynické zneužívanie takýchto citlivých tém, akými 
kultúrno-etické témy sú. Ďakujem pekne.
Šeliga, Juraj, podpredseda NR SR (2020-04-07):
Ďakujem pekne pani poslankyni, pánovi ministrovi a prerušujem rokovanie o tomto bode programu. Panie poslankyne, páni poslanci, teraz nasleduje druhé čítanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 . Vládny návrh zákona má parlamentnú tlač č. 51, výsledky rokovania výborov sú v tlači č. 51a. Poprosím podpredsedu vlády a ministra financií Slovenskej republiky pána Eduarda Hegera, aby vládny návrh zákona odôvodnil. Nech sa páči, pán minister.
Pellegrini, Peter, predseda NR SR (2015-02-10):
Pani poslankyňa, chcem sa vás spýtať, ako dlho?
Mezenská, Helena, poslankyňa NR SR (2015-05-06):
... preto, aby bol menší ruch v pléne, budem pokračovať po hlasovaní. Ďakujem.
V. Tomanová, ministerka práce, sociálnych vecí a rodiny SR: (2008-01-21):
Vážený pán poslanec, ak zastávam názor, musím povedať, že klamete a že klamete vedome. Pretože ak by ste tak neurobili, tak potom skutočne ste na mieste ministra financií nemali čo hľadať. Viete veľmi dobre, že keď porovnávate rast HDP, ja sa spýtam, pán minister, ak by bol nulový rast, tak bude nula vyčlenená na výdavky na sociálnu oblasť? A poviem jedno, viete veľmi dobre, že reálne výdavky na rok 2008 vzrástli o 3 mld. korún, v tomto prípade poviem presne 2 981 000 000. Dotknem sa hmotnej núdze. Prosím vás pekne, ak klesá počet ľudí v hmotnej núdzi, nie je potrebné vyčleňovať väčší objem. To isté sa týka aj počtu detí, pretože klesá počet detí, ktoré majú nárok na prídavky na deti, tak ako ste ich nadstavili vy. Pripomínam, že ste mohli ďaleko vyššie postaviť rodinné prídavky, keď ste zavádzali paušálne rodinné prídavky. Pretože do doby, kým vaša vláda nastavila skutočne paušálnu výšku prídavkov pre všetky deti, tak boli dve hranice príjmov, ktoré boli zamerané predovšetkým na rodiny, ktoré mali nižšie príjmy. V tejto súvislosti znovu by som pripomenula, pán Mikloš, nie je to, myslím, dôstojné a na vašej úrovni bývalého ministra financií, aby ste takto zavádzali toto spoločenstvo, ktoré tu je. Ďakujem. (Potlesk.)
Kollár, Boris, predseda NR SR (2021-10-26):
S faktickou poznámkou teraz vystúpi pani poslankyňa Zemanová.
Kubánek, Stanislav, poslanec NR SR (2020-03-20):
Sľubujem. (Potlesk.)
Žiga, Peter, podpredseda NR SR (2023-11-21):
Pán poslanec Mikulec.
Zmajkovičová, Renáta, podpredsedníčka NR SR (2013-06-20):
Ďakujem, pán spravodajca. Otváram všeobecnú rozpravu. Do rozpravy som dostala jednu písomnú prihlášku, pán poslanec Mikuláš Huba. Nech sa páči, pán poslanec.
M. Číž, podpredseda NR SR: (2007-05-15):
S odpoveďou na faktické poznámky, pani poslankyňa Radičová, nech sa páči.
Kollár, Boris, predseda NR SR (2022-11-08):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Bugár, Béla, podpredseda NR SR (2017-10-10):
Pán poslanec Viskupič.
Hrnčiar, Andrej, podpredseda NR SR (2019-09-10):
Pani poslankyňa Bašistová.
Blaha, Ľuboš, podpredseda NR SR (2024-01-24):
Pán poslanec Marek Lackovič.
Bugár, Béla, podpredseda NR SR (2016-04-26):
Na vystúpenie pána poslanca s faktickými poznámkami desiati, končím možnosť sa prihlásiť s faktickými. Pán poslanec Blanár, posledný, jedenásty. Nech sa páči, pani poslankyňa Vaľová.
Paška, Pavol, predseda NR SR (2013-05-22):
Ďakujem pekne. Faktické poznámky, šiesti páni poslanci, končím možnosť. Pán poslanec Lipšic.
P. Hrušovský, predseda NR SR: (2003-11-05):
(Hlasovanie.) 124 prítomných, 74 za návrh, 22 proti, 28 sa zdržalo. Návrh zákona sme schválili. Ďakujem pánovi poslancovi Muránskemu. Pristúpime teraz k hlasovaniu o ďalšom prerokovanom bode programu, vládnom návrhu zákona o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov . Prosím teraz pána poslanca Abrhana, ktorého poveril gestorský výbor. Ešte predtým vás chcem informovať, že o vystúpenie pred hlasovaním požiadal člen vlády, pán minister vnútra Palko. Znovu chcem upozorniť, že vystúpením pána ministra otvárame rozpravu o vládnom návrhu zákona v druhom čítaní. Pán minister, nech sa páči, máte slovo.
Žiga, Peter, podpredseda NR SR (2024-06-12):
Pán poslanec Baláž.
Figeľ, Ján, podpredseda NR SR (2013-09-18):
Ďakujem pekne. Budeme pokračovať v rozprave. Podľa poradia ďalším prihláseným je Ivan Mikloš, na základe rokovacieho poriadku sa potom hlásim ja. Nech sa páči.
Bugár, Béla, podpredseda NR SR (2019-05-21):
Takže vyhlasujem tajné voľby za skončené a zároveň, samozrejme, prestávku budeme mať do tej doby, kým nespočítajú. Ja sa chcem opýtať, či náhodou niekomu nechýbajú okuliare, asi ženské, ale no, nie som si istý. (Reakcie z pléna.) Hodinky zatiaľ nemám. (Prestávka. Spracúvanie výsledkov tajného hlasovania.) (Po prestávke.)
P. Hrušovský, podpredseda NR SR: (2001-12-13):
(Hlasovanie.) Prítomných je 90 poslancov, za 12, proti 63, zdržalo sa 15. Návrhy sme neschválili. Pán poslanec, máme ešte ďalšie návrhy? P. Kanis, poslanec: To sú všetky pozmeňujúce návrhy, pán predsedajúci. Uznesenie výboru ma oprávňuje požiadať vás, aby ste nechali hlasovať o zaradení návrhu zákona do tretieho čítania.
Markovič, Peter, poslanec NR SR (2011-06-29):
Ďakujem pekne. K pánovi poslancovi Čaplovičovi asi len toľko, že treba si prečítať aj samotnú petíciu, ktorá konštatuje, že sú to problémy nahromadené za 20 rokov, a hovoriť o tom, prečo je táto petícia práve po roku, je veľmi obmedzené a úplne politizujúce. Musím oceniť vecný tón pána poslanca Zelníka. Je pravda, že ja som dúfal, že takú debatu zachováme, ale, žiaľ, pán poslanec Raši sa opäť nevyhol jednej zo svojich invektív, tento raz na môj vek. Ja, pán poslanec Raši, som bol v politike už vtedy, keď vy ste na traumačke používali umývadlo na úplne iné účely.
Senko, Ján, poslanec NR SR (2019-09-17):
Teraz dajte hlasovať o bode č. 3 pozmeňujúceho návrhu pána poslanca Dostála.